คือตอนนี้หนูมีเลือดออกมาทางมดลูกตั้งแต่27มีค.-31มีค.ไหลเหมือนมีประจำเดือนเลยค่ะ แต่ไม่มีอาการปวดท้องหรือเหมือนประจำเดือนแต่อย่างไรเลยค่ะ เกิดจากอะไรหรอค่ะ
สวัสดีค่ะ เลือดออกผิดปกติทางช่องคลอดที่ไม่ใช่ประจำเดือน คือไม่ได้มาตรงรอบประจำเดือนนั้น อาจจะเกิดจากมีการติดเชื้อในอวัยวะภายในอุ้งเชิงกราน เช่นท่อนำไข่ มดลูก หรือมีปากมดลูกอักเสบ สาเหตุเรื่องเนื้องอกที่มดลูกหรือปากมดลูกก็ยังเป็นไปได้เช่นกัน หรืออาจเป็นภาวะแทรกซ้อนจากการตั้งครรภ์เช่นการแท้ง ท้องนอกมดลูก เลือดตามหลังการปฏิสนธิ เป็นต้นโดยการจะบอกได้แน่ชัดควรพบแพทย์เพื่อซักประวัติและตรวจร่างกายทางนรีเวชเช่นตรวจภายในร่วมด้วย ตอนแรกอาจจะต้องแยกก่อนว่าเป็นเลือดที่ออกเกี่ยวหรือไม่เกี่ยวกับการตั้งครรภ์ ซึ่งจะต้องตรวจยืนยันการตั้งครรภ์ก่อน ให้ผลบวกได้ 10-14 วันหลังปฏิสนธิในระหว่างนี้ไม่ซื้อยาใดๆมารับประทานเอง งดการมีเพศสัมพันธ์ไปก่อน ถ้าเลือดออกมากจนซีดเพลีย ให้รีบไปพบแพทย์